Але мне асабіста бачыцца, што толькі ягоным арганізатарам (у якіх ёсць свой камерцыйны інтарэс) “выцягнуць” мерапрыемства на новы ўзровень немагчыма. Трэба задзейнічанне яшчэ не адной структуры, у тым ліку і ўладнай. У непасрэдна арганізатараў конкурсу будуць фінансы, у нашых структур – вопыт арганізацыі вялікіх мерапрыемстваў, веды мясцовых асаблівасцей рознага кшталту, іншыя арганізацыйныя магчымасці і, упэўнены, жаданне зрабіць для горада і гараджан адметнае свята музыкі і спеваў. Такі “сімбіёз”, на маю думку, можа вывесці камерцыйны конкурс паў-закрытага тыпу на самы шырокі прастор сапраўднага свята.